NOTĂ INFORMATIVĂ 

 la implementarea măsurilor pentru pregătirea de sezonul de încălzire 2026-2027

 Către: Directorii instituțiilor de învățământ preșcolar și preuniversitar 
De la: HUB-ul de Management energetic / Consiliul raional Sîngerei 
Subiect: Obligativitatea legală și rolul strategic al monitorizării și raportării consumurilor de resurse energetice și apă pentru sezonul de încălzire 2026–2027 
1. Cadrul legal și obligativitatea raportării Raportarea datelor de consum energetic nu este o acțiune opțională sau pur administrativă, ci constituie o obligație legală stabilită prin Hotărârea de Guvern nr. 509 din 9 septembrie 2026 cu privire la aprobarea Planului de măsuri pentru pregătirea de sezonul de încălzire 2026–2027: 
· Măsura nr. 50 (Tabelul 6): Obligă toate autoritățile publice locale și instituțiile subordonate să desemneze o persoană responsabilă pentru fiecare clădire. Aceasta are sarcina de a monitoriza, verifica și asigura consumul rațional de resurse, precum și menținerea temperaturilor interioare recomandate. 
· Măsura nr. 14 din Planul Model (Tabelul 7): Stabilește în mod explicit instituirea registrului de consum (energie electrică, gaze naturale, biomasă/combustibili solizi, apă) și desemnarea persoanei responsabile de completare, evidență și raportare corespunzătoare conform solicitărilor parvenite din partea instituțiilor statului. 
· Măsurile nr. 69 și 73: Impun standardizarea raportării zilnice/lunare a consumului de resurse energetice și apă în clădirile publice și organizarea fluxului de raportare în sectorul educațional prin intermediul Direcțiilor de Învățământ către Centrul Național pentru Energie Durabilă (CNED). 
2. Ce date se colectează și care este fluxul de raportare? Persoana desemnată la nivelul școlii trebuie să asigure colectarea și transmiterea periodică a următoarelor date: 
· Informații despre clădire (suprafața încălzită, tipul de activitate). 
· Consumul lunar pe fiecare vector energetic (energie electrică, gaze naturale, lemne, pelete, brichete, cărbune etc.) și consumul de apă. 
· Sursele datelor (contoare, facturi, bonuri de achiziție) și datele de contact ale persoanei responsabile. Notă: CNED centralizează aceste date la nivel național și monitorizează consumul din sectorul public, publicând rapoarte periodice privind performanța energetică a clădirilor bugetare. 
3. Argumente cheie: De ce este esențială această raportare? 
· Evitarea risipirii bugetului școlii (Economii directe între 5% și 15%): Măsurile simple de management energetic — monitorizarea strictă, exploatarea corectă a instalațiilor termice și ajustarea parametrilor în weekend-uri sau vacanțe — generează economii imediate de 5–15% la facturi, fără a necesita investiții majore de capital. La nivel național, aceste măsuri pot economisi între 70 și 200 milioane lei din bugetele locale. 
· Identificarea rapidă a avariilor și pierderilor: Fără un registru zilnic/lunar, pierderile ascunse (scurgeri de agent termic, geamuri/uși defecte, funcționarea echipamentelor în gol/stand-by) rămân neobservate și cresc nejustificat cheltuielile școlii. 
· Securitatea aprovizionării în sezonul rece 2026–2027: Contextul regional și internațional rămâne instabil. Pentru a preveni crizele de aprovizionare și pentru ca statul să poată aloca eficient resursele sau ajutoarele necesare, Guvernul are nevoie de date exacte privind necesarul de combustibil solid (biomasă, lemne) și gaze naturale pentru fiecare școală în parte.
· Eligibilitate pentru proiecte de renovare și eficiență energetică: Școlile care nu raporteze consumurile nu vor putea fi incluse în programele naționale sau europene de finanțare gestionate de CNED/Ministerul Energiei (termoplusare, instalare de panouri fotovoltaice, modernizarea sistemelor de încălzire), deoarece lipsește istoricul de consum necesar auditului energetic.
Concluzii: 
· Raportarea datelor de consum nu este o sarcină birocratică suplimentară, ci o obligație legală și un instrument de protecție a bugetului școlii. 
· Lipsei de raportare îi pot urma sancțiuni administrative sau neincluderea instituției în programele de sprijin și eficientizare energetică ale statului. 
· Desemnarea persoanei responsabile și completarea registrului de consum reprezintă pași obligatorii în pregătirea fiecărei școli pentru sezonul de încălzire. 

Echipa de management, Managerul Energetic, Operatorul centralei sunt responsabili de :
· Organizarea instruirilor periodice pentru angajații și elevii/studenții din cadrul instituției cu privire la importanța eficientizări consumului de energie.
· Asigurarea funcționării, verificarea periodică și setarea în mod optim a parametrilor centralei termice, inclusiv prin ajustarea acesteia la condițiile exterioare, pentru zilele de weekend și perioadele nefuncționale ale instituției.
· Asigurarea instruirii operatorului centralei termice, după caz. In cazul centralei termice pe biocombustibil solid, asigurarea cu biocombustibil și verificarea spațiului de depozitare destinat pentru acesta.
· Verificarea conductelor de agent termic care traversează spațiile neîncălzite, cu izolarea corespunzătoare a acestora, inclusiv înlăturarea imediată a scurgerilor de agent termic.
· Verificarea stării ferestrelor și ușilor, izolarea rosturilor în cazul geamurilor vechi şi/sau reglarea ferestrelor din PVC, în vederea reducerii pierderilor de energie din cauza infiltrărilor de aer Curăţarea geamurilor pentru utilizarea optimă a luminii solare.
· Instalarea termostatelor electronice în încăperile interioare sau robinetelor cu cap termostat pe calorifere pentru reglarea și funcționarea în regim optim a centralei termice.
· Verificarea și înlocuirea pompelor vechi de circulație a agentului termic de încălzire cu pompe noi performante.
· Deschiderea draperiilor/ jaluzelelor în zilele însorite pentru a oferi posibilitatea încălzirii camerei de la soare (iarna).
· Aerisirea corespunzătoarea a încăperilor pe timp de iarnă prin deschiderea largă a ferestrelor pentru perioade scurte de timp.
· Utilizarea optimă a spațiilor prin încălzirea preponderentă doar a celor utilizate în activitate Menținerea unei temperaturi minime admisibile în spațiile neutilizate.
· Inlocuirea, unde este posibil, a lămpilor incandescente cu lămpi economice (fluorescente sau LED).
· Instalarea senzorilor de mişcare pentru iluminatul exterior și pentru iluminatul din WC-uri si/sau holuri.
· Gestionarea eficientă a iluminatului interior şi exterior, deconectarea iluminatului în zonele neutilizate, inclusiv pe timp de zi dacă e cazul.
· Deconectarea aparatelor consumatoare de energie electrică de la priză atunci când acestea nu sunt folosite, pentru a evita consumul de energie în regim stand-by.
· Monitorizarea consumurilor lunare de energie, instituirea registrului de consum a energiei electrice și a combustibililor utilizați (gaz, cărbune, lemne, pelete, brichete din paie etc.), cu desemnarea persoanei responsabile de completare, evidență și raportare corespunzătoare conform solicitărilor parvenite din partea instituțiilor statului. 
· Desemnarea persoanei responsabile de elaborarea raportului privind măsurarea şi raportarea rezultatelor.


Ex: Mihail Frecăuțeanu 
specialist eficiență energetică

